बिहार: RJD में फूट? तेज प्रताप के तेवर तल्ख - State Big News
बिहार: RJD में फूट? तेज प्रताप के तेवर तल्ख
June 9th, 2018 Navbharat Times State
फाइल फोटो: तेज प्रताप और तेजस्वी यादव
बिहार के पूर्व मुख्यमंत्री और राष्ट्रीय जनता दल (आरजेडी) के अध्यक्ष लालू यादव के बेटे तेज प्रताप के कुछ ट्वीट्स ने राज्य की राजनीति में एक नई चर्चा शुरू कर दी है। तेज प्रताप ने एक ट्वीट के जरिए यह कहने की कोशिश की है कि वह राजनीति से संन्यास ले सकते हैं और ‘सबकुछ’ अपने भाई तेजस्वी के हाथों में सौंप सकते हैं।
बाद में इसी मुद्दे पर बात कहते हुए तेज प्रताप ने पार्टी के वरिष्ठ नेताओं पर आरोप लगाते हुए कहा, ‘पार्टी के लोग मेरा फोन नहीं उठाते हैं और कहते हैं कि उन्हें ऐसा करने के लिए वरिष्ठ नेताओं की ओर से कहा गया है। मेरे और मेरे भाई के बीच में कोई मतभेद नहीं है। हमें उन तत्वों को पार्टी से निकालना होगा, जो हमें तोड़ना चाहते हैं। मैं चाहता हूं कि सीनियर नेता ऐसे लोगों को पहचानें और उनको बाहर करें।’
‘असामाजिक तत्वों को पार्टी से निकालना होगा’
तेज प्रताप ने मीडिया से बात करते हुए यह भी कहा, ‘हमें असामाजिक तत्वों को पार्टी से निकालना होगा। राजेंद्र पासवान जैसे लोगों ने हमारे लिए मेहनत की है। जब मैंने लालू जी, राबड़ी जी और तेजस्वी को कहा तब उन्हें पद दिया गया। यह सब इतनी देरी से क्यों किया गया?’
दरअसल, तेज प्रताप ने एक ट्वीट में लिखा, ‘मेरा सोचना है कि मैं अर्जुन को हस्तिनापुर की गद्दी पर बैठाऊं और खुद द्वारका चला जाऊं। अब कुछएक ‘चुगलों’ को कष्ट है कि कहीं मैं किंगमेकर न कहलाऊं।’ तेज प्रताप के इस ट्वीट से कयास लगाए जा रहे हैं कि उनके और तेजस्वी के बीच कुछ गड़बड़ चल रही है।
मेरा सोंचना है कि मैं अर्जुन को हस्तिनापुर की गद्दी पर बैठाऊं और खुद द्वारका चला जाऊँ। अब कुछेक “चुग्लों” को कष्ट… https://t.co/9ZtJ0LySVd
&mdash; Tej Pratap Yadav (@TejYadav14) 1528525529000
तेजस्वी को बताया कलेजे का टुकड़ा
तेजस्वी के बारे में बोलते हुए तेज प्रताप ने कहा, ‘वह मेरे कलेजे का टुकड़ा है। असामाजिक तत्वों की कोशिश है कि भाई-भाई को लड़वाने की। उनकी कोशिश है कि पार्टी को तोड़ो, लालू यादव को तोड़ों लेकिन हम कभी ऐसा होने नहीं देंगे। वरिष्ठ नेताओं को चाहिए कि ऐसे लोगों को चिह्नित करें और उनको बाहर निकालें।’
‘तोड़ने वालों से सावधान रहना जरूरी’
हालांकि, तेज प्रताप ने एक और ट्वीट किया है और कहा है कि उनकी पार्टी को एकता में सेंध लगानेवालों से बचना चाहिए। उन्होंने लिखा, ‘आरजेडी और गठबंधन सहयोगियों के सामने 2019 के लिए एक नई सरकार बनाने की बड़ी जिम्मेवारी है लेकिन हमें उन असामाजिक तत्वों से सावधान रहना है, जो इस एकता में सेंध लगाना चाहते हैं। जय भीम, जय बहुजन, जय मंडल, जय हिंद।’ आपको यह भी बता दें कि जिस अकाउंट से ये ट्वीट्स किए गए हैं, वह वेरिफाइड अकाउंट नहीं है।
राजद और गठबंधन सहयोगियों के सामने 2019 के लिए एक नई सरकार बनाने की बड़ी जिम्मेवारी है लेकिन हमें उन असामाजिक तत्वों… https://t.co/KjZrAyNeko
&mdash; Tej Pratap Yadav (@TejYadav14) 1528546134000